Un dra a gavan dedennus gant ar fed skrivañ a zo e vez skrivet evit unan all. An holl skridoù a vez evit unan all, pe romant pe varzhoneg pe zeizlevr e vefe. Den ne skriv e zeizlevr evitañ diouzhtu. Pa vo adlennet ganeoch diwezhatoch e vo un den all achanoch, hag ho po aze ul luchskeudenn eus ho soñjoù dar mare-se, dalchet difiñv ha digemm. Ma, evit unan all neuze. Hag aze emañ ar pep dedennusañ. Pa skrivan ur frazenn, pa zibaban ma gerioù  ha ma ereadurezh e fell din lavar un dra bennak, hag eo sklaer-tre em spered ar pezh a fell din lavar. Met daoust ha komprenet e vo ? Ha pouezusoch choazh marteze, daoust ha komprenet e vo evel a felle din ? Marteze e vo kemmet ar ster un tammig, ket kalz a dra, met ne vo ket an arliv a felle din gant an dudenn-mañ tudenn, marteze e vo disheñvel ar santad a vezo evit an tudennoù, marteze e vo disheñvel ar bed.